Document ID: 31994R0777

NEUVOSTON ASETUS (EY) N:o 777/94,
annettu 29 päivänä maaliskuuta 1994,
asetuksesta (ETY) N:o 1637/91 poikkeamisesta maidontuottajille maksettavien viitemäärien vähentämistä koskevan hyvityksen osalta
EUROOPAN UNIONIN NEUVOSTO,
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksessa (ETY) N:o 1637/91(3) säädetään erityisesti yhteisön maidontuotannosta luopumisen rahoitusjärjestel-mästä ja tietyistä hyvitysedellytyksistä maidontuotannon lopettamisesta kokonaan ja lopullisesti annettavan hyvityksen saamiseksi viimeistään 31 päivänä maaliskuuta 1992; mainitun asetuksen liitteessä on jäsenvaltion rahoitusmahdollisuudet,
tämän saman asetuksen 2 artiklan 5 kohdassa säädetään, että kun rahoitusmahdollisuuksia ei käytetä kokonaisuudessaan, saatavilla oleva määrä käytetään hyvityksen maksamiseen tuottajille, joiden viitemäärä on vähäisempi; tietyissä jäsenvaltioissa tämä säännös on estänyt yhteisön rahoituksen jatkumisen maidontuotannosta luopumisjärjestelmässä, ja
maito- ja maitotuotealan lisämaksusta annetun asetuksen (ETY) N:o 3950/92 muuttamisesta annetussa neuvoston asetuksessa (ETY) N:o 1560/93(4) annetaan 40 miljoonan ecun rahoitusosuus kansallisille maidontuotannosta luopumisohjelmille; nykyinen tilanne edellyttää useasta syystä, että kansallisia varastoja täydennetään; tämän vuoksi on tarpeen säätää mahdollisuudesta poiketa asetuksen (ETY) N:o 1637/91 2 artiklan 5 kohdasta, jotta kansalliset maidontuotannosta luopumisohjelmat saisivat käytettävissä olevan yhteisön tuottajille myönnettävän hyvityksen maksamiseksi säädetyn rahoitusosuuden,
ON ANTANUT TÄMÄN ASETUKSEN:
1 artikla
Poiketen asetuksen (ETY) N:o 1637/91 2 artiklan 5 kohdan ensimmäisestä alakohdasta kyseiset jäsenvaltiot voivat myös käyttää käytettävissä olevia määriä maksaakseen asetuksen (ETY) N:o 3950/92 8 artiklan ensimmäisen alakohdan ensimmäisen luetelmakohdan mukaisesti asiasta kiinnostuneiden tuottajien pyynnöstä hyvityksen, jonka yhteisön rahoitusosuuden enimmäismäärä on 10 ecua 100 kilogrammaa ja vuotta kohden. Vapautetut määrät myönnetään uudelleen asetuksen (ETY) N:o 1637/91 1 artiklassa tarkoitetuille tuottajille, elleivät kyseiset tuottajat halua saada hyvitystä mainitun asetuksen 2 artiklan 5 kohdan ensimmäisessä alakohdassa säädetyllä tavalla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä maaliskuuta 1994.

Labels: 7
11
6